Η διαμονή μας στο Σπίτι της Γιαγιάς ήταν σαν στο σπίτι μας, και ακόμα καλύτερα! Ο εσωτερικός χώρος είναι άνετος, ολοκαίνουργιος και διακοσμημένος με γούστο. Επίσης ήταν και αρκετά δροσερός, αν και έξω επικρατούσαν συνθήκες κάυσωνα τις ημέρες που μείναμε. Η εξωτερική πίσω αυλή είναι φανταστική για βραδινά γεύματα και χαλάρωση, ενώ η μικρή αυλή μπροστά από την αυλόπορτα ιδανική για πρωινό. Το μπάνιο είναι άνετο, πανέμορφο και λειτουργικό, ενώ διαθέτει ακόμα και πλυντήριο. Η κουζίνα πλήρως εξοπλισμένη και λειτουργική, το υπνοδωμάτιο στο πατάρι υπέροχο. Η καθαριότητα του χώρου άψογη, οι παρεχόμενες πετσέτες πεντακάθαρες και άφθονες, ενώ υπήρχαν και κάποια βασικά τρόφιμα στο ψυγείο και στα ντουλάπια. Το πιο ωραίο απ' όλα όμως είναι η ζεστασιά και η φιλοξενία που αποπνέει ο ίδιος ο Νικόλας, με φιλέματα καλωσορίσματος και αποχαιρετισμού, με ενημερωτικά φυλλάδια και χάρτες για εξερευνήσεις στη γύρω περιοχή και με διάθεση εξυπηρέτησης σε κάθε μας ανάγκη. Ευχαριστούμε για όλα!